יהושע שפירא

ממוזער
הרב יהושע נריה כהנא שפירא (נולד בכ"ב באב ה'תשכ"ג, 12 באוגוסט 1963), הוא ראש ישיבת ההסדר ברמת גן והוגה דעות בולט בציבור הדתי לאומי.

==ביוגרפיה==
הרב שפירא נואם בבית הכנסת ביישוב [[עמונה]]
נולד בכפר פינס לרב משה שפירא ולרבנית רבקה שפירא, וגדל גם בירושלים. כשהיה בן 12 עברו הוריו ליישוב עפרה, שם עמדו בראש מדרשת שובה. עד אמצע כיתה י"א למד בישיבת ירושלים לצעירים, ולאחר מכן בישיבת קדומים. בעקבות נישואיו, בהיותו כבן 18, עבר ללמוד בישיבת מרכז הרב<ref></ref>. בשנת תשמ"ד עבר אל ישיבת עוד יוסף חי בשכם, שבה למד ולימד כעשר שנים. באותה תקופה התגורר ביישוב מעלה לבונה. במקביל לעיסוקו התורני עסק במכירת בתים ביהודה ושומרון.

ב-29 במאי 1989 הגיע עם תלמידים נוספים מישיבת "עוד יוסף חי" לביקור בקבר יהושע בן נון בכפר כיפל חארת'. הקבוצה הותקפה והגיבה בירי, שממנו נהרגה נערה בכפר. נגד הרב שפירא ותלמידים נוספים הוגש כתב אישום. הם טענו להגנה עצמית ובעסקת טיעון נגזרו עליהם 8 חודשי מאסר בפועל.

עם השנים התגבשה בו ההכרה כי עליו לעבור אל גוש דן, שבו היה באותן שנים מחסור בישיבות ומוסדות תורניים. תחילה סבר להקים ישיבה בעיר תל אביב, אולם לאחר התייעצות עם הרב יעקב אריאל החליט להקים את המוסד ברמת גן. בחודש אלול תשנ"ד הקים את ישיבת ההסדר ברמת גן – ישיבת ההסדר הראשונה בגוש דן, שבראשה הוא עומד עד היום. בשנת תשע"ח העמיד לצדו בראשות הישיבה את הרב בן ציון אלגזי.

הרב שפירא פעיל בקרב תנועות התשובה הציוניות ובהדרכתו קמו מדרשת אוריה וארגון נהורא.

פעל להקמת אינטרנט רימון – ספקית אינטרנט המספקת אינטרנט ללא פורנוגרפיה ואלימות. הוא תומך בשיטת 12 הצעדים. הוא שותף בדיוני "פורום תקנה" העוסק במניעת הטרדה מינית במקומות עבודה בציבור הדתי.

הרב שפירא מרצה באוניברסיטת בר-אילן ובמקומות נוספים. הוא חבר ההנהגה הרבנית של "חותם".

בשנת תשע"א יזם את כנס "בכל לבבך", שבו משתתפים אלפים מדי שנה.

מעביר הרצאות בנושאי אישות יחד עם רעייתו, הרבנית נעמי שפירא, במסגרת "אבקשך – מרכז רוחני לעבודת ה'"<ref></ref>.

===מדעותיו===

הגותו משלבת את תורת הרב קוק עם יסודות חסידיים, בעיקר בהשפעת כתבי חב"ד וברסלב.

בשנת 2009 התפרסם הרב שפירא בקריאתו להיזהר מ"שוליים בציונות הדתית המנסים למשוך אותה לכיוונים נאו-רפורמים".

בכינוס "נשים למען המקדש" שנערך בשנת תשס"ג התבטא ביחס לתנועה הפמיניסטית: "הגברים הם הזוכים האמתיים מעצם היכולת של האישה לעמוד כיום בעמדה שווה מולם, כיוון שהם לומדים מכך כיצד לעמוד מול הקב"ה, שבמערכת היחסים עמו הם הצד הנשי".

בריאיון שנערך עמו בשנת תשע"ז אמר: "השוביניזם שלט בעולמנו, ובעינֵי התורה הוא היה קללה". עם זאת קבע: "התורה סוברת שיש הבדלים בין גברים לנשים לפני חטא אדם ראשון. קשה לנו היום להבין מה התוצר של קללה ששלטה במשך חמשת-אלפים שנה, ומהו המבנה הבסיסי של השוני". בהקשר זה הוסיף: "בעיניי זה פלא של ממש, שהשיבה של עם ישראל לארצו מהגלות, מסיימת איתה גם את קללות הבריאה".

לפני ביצוע תוכנית ההתנתקות הביע תמיכה בדעתו של הרב אברהם שפירא שיש לסרב פקודה לבצע פינוי יישובים.

בשיח שהתקיים במרץ 2023 בין רבנים לטייסים בעקבות המחאות נגד הרפורמה המשפטית, אמר: "אני רוצה דמוקרטיה, אני רוצה איזון בין רשויות, אבל אני חי 30 שנה בדיקטטורה. לא של הרוב, של מיעוט קטן שבעיניי לא עבר את אחוז החסימה. והוא הדיקטטור פה 30 שנה. הבת שלי, בת 14, שמה את הרגל על הכביש בזמן הגירוש מגוש קטיף וזרקו אותה לחדר מלא חולדות, קטן וחשוך. אנשים ישבו אז עד תום ההליכים בכלא. אתם תלמדו אותנו מה זו דמוקרטיה?"<ref></ref>.

בתקופת משבר הקורונה הדגיש את החשיבות בהקשבה להוראות משרד הבריאות, קרא לתלמידיו להתפלל באוויר הפתוח ועודד התחסנות.

==משפחתו==
הרב שפירא מתגורר בשכונת רמת עמידר שברמת גן. אחד מאחיו הוא הרב יצחק שפירא, ראש ישיבת עוד יוסף חי ביצהר.

הוא נשוי לנעמי (אחותו של יהושע גרינברג), העומדת בראש מדרשת אבקשך לנשים ומרצה במדרשה לנשים באוניברסיטת בר-אילן. לבני הזוג אחד עשר ילדים. בנו השני הרב שלום, הוא ר"מ בישיבת רמת גן וחתנו של הרב עמיאל שטרנברג. בתו הסופרת מעיין הנדלר נשואה לבנו של הרב אריה הנדלר.

משפחתו התפרסמה בהקשר של תרומת כליה: רעייתו, בנו וחתנו תרמו כליה. סיפורם הופיע בפרסומי עמותת מתנת חיים.

==ספריו==
* מציץ מן החרכים – אסופת מאמרים בנושאי אמונה
* אשיב ממצולות (לבנים) ותשוב תחייני (לבנות) – ספרים העוסקים בנושאי צניעות ומיועדים לבני נוער
* בקרבך קדוש – שיחות על פרשיות השבוע (2 כרכים)
* חלקי ה' אמרה נפשי – ביאור על שני מאמרים של רבי מנחם מנדל שניאורסון מחב"ד, ה'תשע"ג. מהדורה מורחבת עם חמישה מאמרים הופיעה בתשע"ח.
* בקשו פני – שיחות לימי הרחמים, התשובה והאהבה
* לצאת מהדעת – על זוגיות, בעריכת תלמידו צבי איל ומלווה באיורים של אלחנן בן אורי
* יודעי תרועה – על הכוונות בתקיעת שופר, ה'תשפ"א.
* נפשי בשאלתי – 1,000 שאלות ותשובות בעבודת ה', הוצאת "קרוב אליך", תשפ"ב.

==קישורים חיצוניים==

* 

* 
* [http://www.yrg.org.il/rav_shapira.asp שיעורי הרב יהושע שפירא] באתר ישיבת רמת גן
* [http://www.machonmeir.org.il/Hebrew/main.asp?cat_id=2&rabbi=59 שיעורי הרב יהושע שפירא] באתר "מכון מאיר"
* [http://www.bneyzion.co.il/בית-המדרש/רבנים?rav=הרב%20יהושע%20שפירא שיעוריו ומאמריו] באתר [http://www.bneyzion.co.il/ בני ציון – בונים קומה בתנ"ך]
* 
* [http://shiurim.moreshet.co.il/web/rav.asp?ravID=37 שיעורי הרב יהושע שפירא] באתר "[http://shiurim.moreshet.co.il/web/index.asp מורשת]"
* 
* [https://web.archive.org/web/20131007081927/http://myim.co.il/main.php?mod=newsOpen&articleID=687 עונה ומשיב], ריאיון ל"מעייני הישועה" בעניין הביטוי "ניצנים של ניאו רפורמה"
* חיים אקשטיין, [https://www.inn.co.il/News/News.aspx/316475 רק מתוך אהבה – ריאיון עם הרב שפירא], באתר ערוץ 7, ט' באדר תשע"ו
* 
*
*
* עמנואל שילה וחגית רוזנבאום, [https://en.calameo.com/read/001660802b30c37ca12bb תורה בלי פוליטיקלי קורקט], מוסף אתנחתא של בשבע, א' בתמוז תשע"ח, 14 ביוני 2018
* [https://ashoova.co.il/cat/tora-lessons/שיעורי-הרב-יהושע-שפירא/ שיעורי הרב יהושע שפירא באתר אשובה]
* – ריאיון עימו (ועם הרבנים יעקב שפירא ומשה ליכטנשטיין) על עולם התורה הדתי לאומי, האברכים וגדולי דור העתיד, סביב פועלה של קרן אחד לאחד בתחום.
* 
* [https://www.inn.co.il/tags/הרב_יהושע_שפירא/ כל הכתבות על הרב יהושע שפירא], באתר ערוץ 7

==הערות שוליים==

קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:בוגרי ישיבת קדומים
קטגוריה:בוגרי ישיבת עוד יוסף חי
קטגוריה:חסידות חדשה: רבנים
קטגוריה:מורשעים בפגיעות גופניות בישראל
קטגוריה:ראשי ישיבות הסדר
קטגוריה:רבני הציונות הדתית בישראל
קטגוריה:רבני ישיבת רמת גן
קטגוריה:רבנים שקראו לסרב לפקודת פינוי שטחים
קטגוריה:תלמידי הרב אברהם אלקנה שפירא
קטגוריה:תלמידי הרצי"ה קוק
קטגוריה:ישראלים שנולדו ב-1963
קטגוריה:תלמידי הרב יצחק גינזבורג